stanford-oval/wikipedia huggingface dataset:
גידיון אדלון
קריירה

בשנת 2011 עשתה אדלון את הופעת הבכורה שלה בטלוויזיה בפרק בסדרה הקומית זוכת הפרסים "לואי", שבה אף אמה פמלה אדלון שיחקה בתפקיד מרכזי.
בשנת 2016 הופיעה בקומדיית המצבים של ערוץ דיסני "העולם של ריילי", בסדרת הדרמה הקומית "דברים טובים יותר". שנה לאחר מכן הופיעה במיני-סדרה "When We Rise" מבית רשת ABC, בסדרת דרמת הפשע "מחשבות פליליות", ובסדרת דרמת הפשע האנתולוגית "פשע אמריקאי" מבת היוצר של ראיין מרפי.
תפקידה הראשון בקולנוע היה בשנת 2018 בסרט הקומדיה "מאבדים את זה", שזכה לביקורות חיוביות ולהצלחה קופתית. שנה לאחר מכן הופיעה בסרט הדרמה שזכה לשבחי הביקורת "המוסטנג". כמו כן, בשנת 2019, היא שיחקה בתפקיד ראשי בתור בקה גלב בסדרת הדרמה המסתורית של נטפליקס לבני נוער "עולם חדש". הסדרה חודשה במקור לעונה שנייה, אך מאוחר יותר בוטלה כתוצאה מהתפרצות מגפת הקורונה שגרמה לעליית עלויות התקציב ולקשיים בתזמון ההפקה.
בשנת 2020 אדלון שיחקה בתפקיד פרנקי בסרט "הכישוף: הדור הבא", שהוקרן בבכורה ב-28 באוקטובר 2020.
בשנת 2021 היא כיכבה בתור קלייר בסרט פנטזיית האימה "Witch Hunt".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | מאבדים את זה | סם לוקווד |  |
| 2019 | המוסטנג | מרתה קולמן |  |
| 2019 | Skin in the Game | היילי |  |
| 2020 | הכישוף: הדור הבא | פרנקי |  |
| 2021 | Witch Hunt | קלייר |  |
| 2022 | מבודדות (אנ') | פארקר מייסון |  |
| 2023 | לגיון גיבורי-העל | נערת הפנטום (אנ') | דיבוב |
| 2023 | באטמן: האבדון שהגיע לגותהאם (אנ') | ברברה גורדון (אנ') / פויזן אייבי | דיבוב |
| 2023 | Under the Boardwalk | דניס | דיבוב |
| 2024 | פרופסור מילר | ויני בלאק |  |
| TBA | Who Am I ? |  |  |
| TBA | Auxiliary Man |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | לואי | איימי | פרק: "Niece" |
| 2016 | העולם של ריילי | פליסיטי | פרק: "Girl Meets Triangle" |
| 2016 | דברים טובים יותר | ג'ינה | פרק: "Alarms" |
| 2017 | When We Rise | אנני ג'ונס המתבגרת | מיני-סדרה |
| 2017 | מחשבות פליליות | קייטי האמונד | פרק: "Hell's Kitchen" |
| 2017 | פשע אמריקאי | טרייסי | 2 פרקים |
| 2019 | עולם חדש | בקה גלב | תפקיד ראשי; 10 פרקים |
| 2020 | Day by Day | ג'קלין | פרק: "Carry Me Home" |
| 2020 | הפכים סולארים | לידיה | דיבוב; פרק: "The Matter Transfer Array" |
| 2021–2022 | פסיפיק רים: שטח הפקר | היילי טראוויס | דיבוב; 14 פרקים |
| 2022 | הכל אודות פאם | מריה דיי | מיני-סדרה |
| 2022 | הקרבות של קיטי | זאזא רויאל | דיבוב, 7 פרקים |
| 2022 | Slippin' Jimmy | דון מארי | דיבוב; 2 פרקים |
| 2023–הווה | Shape Island | משולש | דיבוב; 8 פרקים |
| TBA | Marvel's Moon Girl and Devil Dinosaur |  | סדרת אנימציה עתידית של ערוץ דיסני |
הערות שוליים

1 2 3  Silman, Anna (6 באפריל 2018). "Pamela Adlon's Daughter Gideon Is Ready for Anything". New York. נבדק ב-17 בספטמבר 2020. {{cite web}}:  (עזרה)
↑  "Gideon Adlon chats about her first major role in Blockers". Tribute. 5 ביולי 2018. נבדק ב-17 בספטמבר 2020. {{cite web}}:  (עזרה)
↑  "Pamela Adlon Wants You to Know 'Better Things' is Scripted". Jewish Journal. 27 בפברואר 2020. {{cite web}}:  (עזרה)
↑  Anderson, Samuel. "Gideon Adlon's Guide to Los Angeles". Du Jour. נבדק ב-12 באוקטובר 2020. {{cite journal}}:  (עזרה)
↑  Flynn, Liz. "10 Things You Didn't Know About Gideon Adlon". TVOvermind. נבדק ב-8 באוקטובר 2020. {{cite journal}}:  (עזרה)
↑  "Gideon Adlon: Movies, TV, and Bio". Amazon. נבדק ב-17 בספטמבר 2020. {{cite web}}:  (עזרה)
↑  Pattson, Rebecca (9 במאי 2019). "If You Don't Already Know 'Society' Star Gideon Adlon, You Definitely Know Her Celeb Mom". Bustle. נבדק ב-17 בספטמבר 2020. {{cite web}}:  (עזרה)
↑  Giles, Jeff (5 באפריל 2018). "A Quiet Place and Blockers Are Certified Fresh". Rotten Tomatoes. Fandango Media. ארכיון מ-6 באפריל 2018. נבדק ב-17 בספטמבר 2020. {{cite web}}:  (עזרה)
↑  TV News Desk (3 באפריל 2018). "Review Roundup: Critics Weigh In On BLOCKERS". Broadway World. Wisdom Digital Media. ארכיון מ-6 באפריל 2018. נבדק ב-17 בספטמבר 2020. {{cite news}}:  (עזרה)
↑  N'Duka, Amanda (4 באוקטובר 2017). "Susan Sarandon & Gideon Adlon Join Focus Features Drama 'Mustang'". Deadline Hollywood. נבדק ב-17 בספטמבר 2020. {{cite web}}:  (עזרה)
↑  The Mustang (2019) (באנגלית), נבדק ב-17 בספטמבר 2020 {{citation}}:  (עזרה)
↑  "Rachel Keller & Gideon Adlon Among 14 Cast In Chris Keyser & Marc Webb's Netflix YA Drama Series 'The Society'". Deadline Hollywood. 28 בנובמבר 2018. ארכיון מ-11 באוקטובר 2019. נבדק ב-17 בספטמבר 2020. {{cite web}}:  (עזרה)
↑  Andreeva, Nellie (21 באוגוסט 2020). "'The Society' & 'I Am Not Okay With This' Canceled By Netflix Due To COVID-Related Circumstances". Deadline Hollywood. ארכיון מ-21 באוגוסט 2020. נבדק ב-17 בספטמבר 2020. {{cite web}}:  (עזרה)
↑  N'Duka, Amanda (19 בספטמבר 2019). "Gideon Adlon, Lovie Simone, Zoey Luna Join Cailee Spaeny To Lead 'The Craft' Remake From Blumhouse". Deadline Hollywood. נבדק ב-17 בספטמבר 2020. {{cite web}}:  (עזרה)
↑  Boucher, Geoff (27 ביוני 2019). "'Witch Hunt': Elle Callahan's Supernatural Border Thriller Casts Four". Deadline Hollywood. נבדק ב-17 בספטמבר 2020. {{cite web}}:  (עזרה)
| --- | --- |
בקרת זהויות :  GND: 1274992583  ISNI: 0000 0004 9997 4533  LCCN: no2019002151  VIAF: 19154739791652990065   WorldCat (עם VIAF): 19154739791652990065
הברית הצרפתית-רוסית

מערכת הבריתות באירופה ערב מלחמת העולם הראשונה: באפור ההסכמה המשולשת – פועל יוצא של הברית הצרפתית-רוסית – ובאדום הברית המשולשת.
הברית הצרפתית-רוסית הייתה ברית הגנה בין הרפובליקה הצרפתית השלישית ובין האימפריה הרוסית אשר התקיימה בין השנים 1892–1917. הברית שמה קץ לבידוד המדיני של צרפת לאחר תבוסתה במלחמת צרפת–פרוסיה (1870–1871) וערערה את העליונות של האימפריה הגרמנית באירופה.
הברית המשולשת משנת 1882 בין הקיסרות הגרמנית, האימפריה האוסטרו-הונגרית וממלכת איטליה הותירו את האימפריה הרוסית בעמדה פגיעה, בזמן שתבוסת צרפת במלחמתה עם פרוסיה בשנת 1870 (אשר בעקבות איחוד גרמניה הפכה בשנת 1871 לאימפריה הגרמנית) הובילה לבידודה בזירה הדיפלומטית. למרות ההבדלים בין צורות המשטר בין שתי המדינות, צרפת הרפובליקנית ורוסיה האוטוקרטית, יצרו חיבור מהיר וחזק. כבר משנת 1888 החלה צרפת להזרים הלוואות זולות לתעשייה הרוסית באמצעות בורסת פריז.
בשנת 1890 פקע הסכם הברית בין רוסיה לגרמניה אשר נחתם על ידי אוטו פון ביסמרק ב-1887. הקיסר הגרמני, וילהלם השני, אשר פיטר את ביסמרק, לא הגיב לבקשות הרוסים לחדש את ההסכם. כנגד האיום שהציבה הברית המשולשת העוצמתית במרכז אירופה, כרתו הרוסים והצרפתים ברית הגנה, התקפה כל עוד קיימת אותה ברית משולשת. על פי ההסכם, שני הצדדים היו מחויבים לסייע אחד לשני במקרה של התקפה מצד מדינה שלישית, תוך שמירה על יציבות באזור. בשנת 1891 ביקרה משלחת הצי הצרפתי ברוסיה, והתקבלה בחמימות על ידי הצאר אלכסנדר השלישי. היה זה ביקור היסטורי אשר סימל את הפסקת העוינות בין שתי המדינות, אשר התקיימה מאז כיבושי נפוליאון. הברית שנחתמה ב-1892 נכנסה לתוקף ב-1894 והחזיקה מעמד עד לתום מלחמת העולם הראשונה.
הברית הצרפתית-רוסית יצרה בנוסף בעקיפין גם הבנה מוסכמת ומשולשת עם בריטניה, אשר הייתה קשורה בהסכמי הבנה עם רוסיה בנושאים נוספים שהיו במחלוקת בין המדינות. יחד עם ההסכמה הלבבית בין צרפת לבריטניה, הפכו שלוש המדינות למאוגדות תחת ברית משותפת שכונתה ההסכמה המשולשת.
אמסטרדם (שיר)

| --- | --- |
 סינגל בביצוע נוער שוליים
 מתוך האלבום ציירי לך שפם
 יצא לאור:  1990 
 סוגה:  מוזיקת הגל החדש 
 שפה:  עברית 
 אורך:  4:12
 חברת תקליטים:  הד ארצי 
 כתיבה:  חנה גולדברג 
 לחן:  עובד אפרת 
 
"אמסטרדם" הוא שיר שכתבה חנה גולדברג, הולחן על ידי עובד אפרת ויצא לאור בשנת 1990 באלבום "ציירי לך שפם", אלבומה השני של להקת "נוער שוליים".
רקע

השיר עוסק בקסמן הזר של יבשות, ארצות וערים רחוקות, אליהן נוסעת הדמות בשיר, בתקווה למצוא שקט ומרגוע, אך נדמה כי אותם האוצרות שהיא מחפשת נמצאים בעצם בביתה, מולדתה. גולדברג סיפרה שאת ההשראה לשיר קיבלה מחוויות וסיפורים של חברים אשר נסעו "לחפש את עצמם" ביעדים אקזוטיים כגון אמסטרדם והודו וחזרו משם מוארים ועטויים סממנים חיצוניים המשוייכים לתרבות המקומית. עם זאת, נראה היה בעיניה כי הם כלל לא עברו שינוי פנימי כתוצאה מן המסע, והיא כתבה את השיר כביקורת על פנטזיית טיולי ההארה והמגע עם הניחוחות הזרים של היעדים המרוחקים מחוץ לארץ.

גולדברג סיפרה כי השיר חיכה במגירה שלה מספר שנים עד שנפגשה עם להקת "נוער שוליים"ושמעה את קולו של הסולן שלה, מיקי (מיקיאגי) הירשמן. היא התרשמה מקולו והחליטה כי יש לו את האיכות הדרושה על מנת להפוך את השיר ללהיט. ואכן, לאחר צאת השיר הוא זכה לתהודה רבה והיה לחלק מן ההצלחה המטאורית של הלהקה באותה התקופה, תוך שהפך לאחד השירים המפורסמים ביותר שלה.

השיר הוצג כמועמד למצעדי הפזמונים השבועיים של רשת ג' ב־13.2.1990, זכה להצלחה גדולה וצעד 17 שבועות, עד 3.7.1990. שבוע אחד מהם עמד בראש המצעד (13.3.1990), ובמצעד השנתי תש"ן (1990) של התחנה דורג במקום העשירי. נוער שוליים זכתה בתואר "להקת השנה" במצעד זה.
רקע > ביצועים נוספים וגרסאות כיסוי

להקת "הזבובים" (1998)
שרי (2006)
להקת "הגברת הראשונה" (2010)
אביב גפן, דודי לוי ומיקיאגי (2018)
טלי מן (2019)
חבורת "זהו זה!" (2020)
מיכאל בן דוד, דודי לוי וארן אמיר (2023)
מאור כהן, די ג'יי מש, וגל דה פז (2023)
הערות שוליים

↑  אמסטרדם, באתר הספרייה הלאומית
↑  אמסטרדם (נוער שוליים), באתר פזמונט
↑  הזבובים, אמסטרדם, באתר יוטיוב, ‏8.12.2015
↑  אמסטרדם - שרי (2006), באתר יוטיוב, ‏25.3.2022
↑  הגברת הראשונה - אמסטרדם, באתר יוטיוב, ‏11.3.2010
↑  אביב גפן & מיקיאגי ודודי לוי - אמסטרדם, באתר יוטיוב, ‏6.5.2018
↑  טלי מן - אמסטרדם, באתר יוטיוב, ‏28.1.2019
↑  כאן 11, זהו זה! 2020 | אמסטרדם (שיר), באתר יוטיוב, ‏190.11.2020
↑  נוער שוליים ומיכאל בן דוד - אמסטרדם - LIVE, באתר יוטיוב, ‏19.3.2023
↑  מאור כהן & די.ג'יי מש - עם גל דה פז - אמסטרדם, באתר יוטיוב, ‏23.2.2024
דו-חיים

| דו-חיים |
| --- | --- |
 דו-חיים שונים בכיוון השעון משמאל למעלה: הצפרדע Litoria phyllochroa‏, התולען Dermophis mexicanus‏, אקנתוסטגה משוחזר‏,איור דיפלוקאולוס‏, שלד של סיימוריה‏, איור של קפטוס (Capetus).
מיון מדעי
ממלכה:: בעלי חיים
מערכה:: מיתרניים
על־מחלקה:: חולייתנים לסתניים 
מחלקה:: דו-חיים
שם מדעי
 Amphibia ‏גריי, 1825
תחום תפוצה

Boulengerula taitanus
Leptodactylus pentadactylus
דנדרובטיס כחול - צפרדע רעילה
Pleurodeles nebulosus
Pseudotriton ruber
סלמנדרה איטלקית (Lissotriton italicus)
סלמנדרה כתומה
דּוּ־חַיִּים (שם מדעי: Amphibia) היא מחלקה הכוללת כ-8,770 מינים של מיתרניים בקבוצת בעלי ארבע רגליים, בעל-מחלקת חולייתנים לסתניים. הדו-חיים הראשונים התפתחו בתור הדבון מתוך דגים בעלי סנפירים בשרניים שהיו להם ריאות וסנפירים עצמותיים, מאפיינים שהיו שימושיים לצורך התאמה לחיים ביבשה. בחלוף הזמן הם התפצלו והתגוונו. הם הפכו דומיננטיים בתורי הקרבון והפרם, אך בסופם תפסו את מקומם הזוחלים ובעלי חוליות אחרים. במקביל, גודלם הלך וקטן והמגוון פחת, כאשר לבסוף שרדה רק תת-מחלקה אחת: דו-חיים קיימים.
תיאור כללי

הדו-חיים הם חולייתנים שבצעירותם חיים במים מתוקים, ובבגרותם מסוגלים להתקיים גם מחוץ למים. למרות זאת, גם בשלב זה זקוקים הדו-חיים ללחות תמידית; את זאת הם מקיימים באמצעות הפרשת ריר על-גבי עורם, השומר על לחות העור. הריר המכסה את גופם של הדו-חיים הוא אחד מהמאפיינים העיקריים של מחלקה זו, ומשמש בעיקר לצורך נשימה עורית. לעיתים מכיל הריר חומרים רעילים המשמשים להגנה.
שמם של הדו-חיים מעיד על היותם בעלי החיים הראשונים אשר התפתחו באופן אבולוציוני מהדגים, יצאו מן המים ועברו, באופן חלקי, לחיות בסביבה יבשתית. חלק מהדו-חיים המשיכו להתקיים באופן זה, וצאצאיהם הקיימים ממשיכים בדרכם (למעט מינים מסוימים של קרפדות אשר חיות במדבר). גם שמם הלועזי של הדו-חיים, אמפיביה, מתאר מציאות זו (אמפיבי = הקשור למים וליבשה כאחד).
כאמור, הדו-חיים הצעירים, בדרך-כלל ראשנים, חיים במים בלבד. הסיבה לכך היא שליצורים אלו ישנם זימים בלבד, המאפשרים נשימה רק באמצעות סינון של חמצן מתוך המים. כאשר הדו-חיים מתבגרים הם מפתחים ריאות, ואז הם מסוגלים לקלוט חמצן מהאוויר, אם כי קיימים גם מינים חסרי ריאות שנושמים דרך עורם בלבד.
הדו-חיים הידועים ביותר הם הצפרדעים, הקרפדות והסלמנדרות. תנועתן של הסלמנדרות על-גבי הקרקע מזכירה את אופן השחייה של דגים בים (זיג-זג), דבר שתרם להבנת הקשר האבולוציוני בין שתי המחלקות.
אבולוציה

קבוצות הדו-חיים הראשונות התפתחו בתור הדבון, לפני כ-370 מיליוני שנים. הללו התפתחו מתוך דגים בעלי סנפירים בשרניים הדומים לדגי הריאות ה"מודרניים". דגים אלו פיתחו ברבות השנים סנפירים דמויי-רגליים בעלי מספר מפרקים, עם אצבעות שאיפשרו להם לזחול על קרקעית הים. חלקם פיתחו ריאות קטנות, שסייעו להם לנשום אוויר בזמן שהבריכות הביצתיות הכילו שיעורי חמצן נמוכים. הסנפירים החדשים איפשרו להם גם להגיח מהמים אל היבשה, במקרי צורך.
בסופו של דבר, הסנפירים הגרמיים התפתחו לגפיים - ויצורים אלו היו אבותיהם של כל קבוצת בעלי ארבע רגליים - הכוללת את הדו-חיים, היונקים, העופות והזוחלים. על אף יכולתם לזחול ביבשה, רבים מיצורים אלו המשיכו לבלות את מרבית זמנם במים, ולנשום בעזרת הזימים ולא בעזרת הריאות.
מאובני מעבר רבים התגלו לאורך השנים, שחושפים פרטים חשובים לגבי מעבר הדגים ליבשה. האיכתיוסטגה (Ichthyostega), אחד מראשוני הדו-חיים, היה בעל נחיריים וריאות יעילות יחסית. היו לו ארבע גפיים חסונות, צוואר, זנב עם סנפירים וגולגולת הדומה לזו של האאוסתנופטרון. עם התקדמות האבולוציה, הדו-חיים פיתחו התאמות נוספות שאיפשרו להם להישאר מחוץ למים לזמנים ממושכים יותר. יעילות הריאות השתפרה; השלד הפך כבד וחזק ויותר - וכך תמך במשקלם הגבוה על היבשה; הם פיתחו כפות-ידיים ורגליים בעלי חמש אצבעות ויותר; עורם שיפר את יכולתו לשמור על נוזלי הגוף ומניעת התייבשות. עצם ההיומנדיבולה (מצויה במעלה קשת הזימים, מאחורי הלסתות) הלכה וקטנה, והפכה לארכוף, עצם באוזן התיכונה - התאמה הכרחית לשמיעה ביבשה.
בסוף תקופת הדבון, לפני כ-360 מיליוני שנים, הימים, הנהרות והאגמים היו שוקקי חיים. ביבשה, לעומת זאת, חיו בעיקר צמחים מוקדמים, ולא היו כלל בעלי חוליות - למעט גיחות קצרות של יצורים כמו האיכתיוסטגה. בתחילת תור הקרבון (לפני 360 עד 345 מיליוני שנים), האקלים הפך חם ולח, ובעקבותיו התרבו והתרחבו הביצות וכן נפוצו מיני צמחים כגון טחבי עלים, שרכנים, קלמיטים ושבטבטיים. פרוקי-הרגליים פלשו ליבשה, ושימשו כמזון זמין לדו-חיים הטורפים, שהחלו להתאים את עצמם לסביבה היבשתית. באותה תקופה, לא חיו ביבשה בעלי ארבע רגליים אחרים, ולכן הדו-חיים היו בראש שרשרת המזון. אורכם הגיע למספר מטרים, והם ניזונו הן מחרקי-ענק והן מדגים גדולים. עם זאת, הטלת הביצים המשיכה להיות בסביבה מימית, מאחר שהביצים היו חסרות קליפה. בסופו של דבר, התפתחותה של הביצה האמניוטית, שמנעה מהעובר להתייבש ביבשה, היא זו שאפשרה לזוחלים, ואחרי-כן ליונקים, להתרבות ביבשה ולהדיח את הדו-חיים מעליונותם היבשתית.
הידלדלות אוכלוסיית הדו-חיים

מאז שנות ה-80 ניתן להבחין בהידלדלות אוכלוסיית הדו-חיים. במקומות שונים בעולם נרשמו התמוטטויות של אוכלוסיות שלמות, עד כדי הכחדה של מינים. הידלדלות זו היא חלק מתופעה כוללת יותר של הצטמצמות אוכלוסיות של בעלי חיים. אולם הצטמצמות אוכלוסיות הדו-חיים היא איום גדול במיוחד, שכן היא מסכנת באופן משמעותי את המגוון הביולוגי על פני כדור הארץ.
מספר סיבות משוערות הביאו למצב זה, בהן: הרס של בתי גידול, ניצול יתר סביבתי, זיהום, מינים פולשים, התחממות עולמית, קרינת על סגול מוגברת ומחלות. עם זאת, סיבות רבות שעל פי המשוער גרמו להידלדלות אוכלוסיית הדו-חיים עדיין אינן מובנות דיין, ומחקרים עכשוויים רבים עוסקים בנושא זה.
דו-חיים בישראל

בישראל שרדו 8 מינים בלבד של דו-חיים בשלולית חורף, בית הגידול העיקרי של המחלקה:
טריטון הפסים (Ommatotriton vittatus)
סלמנדרה מצויה (Salamandra infraimmaculata)
צפרדע הנחלים (Pelophylax ridibundus)
אילנית מצויה (Hyla savignyi)
אילנית ערבית (Hyla felixarabica)
קרפדה ירוקה (Bufotes sitibundus)
חפרית עין החתול (Pelobates syriacus)
עגולשון שחור-גחון (Latonia nigriventer)
מיון מדעי של דו-חיים

סדרת טמנוספונדילים (Temnospondyli) – נכחדה. בעבר השתייכה ללאבירנתודונטיה.
תת-מחלקת לפוספונדילים (Lepospondyli) - נכחדה
סדרת מיקרוזאוריה (Microsauria) - נכחדה
סדרת אדלוספונדילים (Adelospondyli) - נכחדה
משפחת אדלוגירניים (Adelogyrinidae) - נכחדה
סדרת נקטראים (Nectridea) - נכחדה
משפחת קרטרפטונטיים (Keraterpetontidae) - נכחדה
משפחת סקינקוזאוריים (Scincosauridae) - נכחדה
משפחת אורוקורדיליים (Urocordylidae) - נכחדה
סדרת איסטופודה (Aistopoda) - נכחדה
משפחת אוסטוספליים (Oestocephalidae) - נכחדה
משפחת פלגתונטיים (Phlegethontiidae) - נכחדה
משפחת לתיסיים (Lethiscidae) - נכחדה
משפחת פסאודו פלגתונטיים (Pseudophlegethontiidae) - נכחדה
משפחת אופידרפטונטיים (Ophiderpetontidae) - נכחדה
תת-מחלקת דו-חיים קיימים (Lissamphibia)
על-סדרת דו-חיים עילאיים (Batrachia)
סדרת חסרי זנב (Anura)
תת-סדרת ארכאובטרכיה (Archeobatrachia)
תת-סדרת מזובטרכיה (Mesobatrachia)
תת-סדרת ניאובטרכיה (Neobatrachia)
סדרת בעלי זנב (Caudata)
על-משפחת סלמנדרות ענק (Cryptobranchoidea)
משפחת סלמנדרות ענקיות (Cryptobranchidae)
משפחת הינוביים (Hynobiidae)
על-משפחת סלמנדרות (Salamandroidea)
משפחת אמביסטומיים (Ambystomatidae)
משפחת אמפיומיים (Amphiumidae)
משפחת דיכמפטודוניים (Dicamptodontidae)
משפחת פלתודוניים (Plethodontidae)
משפחת פרוטיאוסיים (Proteidae)
משפחת סלמנדרות אולימפיות (Rhyacotritonidae)
משפחת סלמנדריים (Salamandridae)
תת-סדרת סירנים (Sirenoidea)
משפחת סירניים (Sirenidae)
סדרת חסרי רגליים (Gymnophiona)
משפחת תולעניים (Caeciliidae)
משפחת תולעני זנב אסייתיים (Ichthyophiidae)
משפחת תולעני זנב ניאוטרופיים (Rhinatrematidae)
משפחת תולענים אפריקניים (Scolecomorphidae)
משפחת תולעני מים (Typhlonectidae)
משפחת תולענים הודיים (Uraeotyphlus)
גלריה

צפרדע נחלים
קרפדה ירוקה
אילנית אוסטרלית לבנה
עגולשון שחור גחון
חפרית מצויה
סלמנדרה מצויה
צפרדע חץ זהובה
צפרדע שור אמריקאית
טריטון הפסים
הערות שוליים

↑  דּוּ־חַיִּים, באתר האקדמיה ללשון העברית
| דו-חיים |
| --- | --- | --- |
| חסרי רגליים | תולעניים • תולעני זנב אסייתיים • תולעני זנב ניאוטרופיים • תולענים אפריקניים • תולעני מים • תולענים הודיים • דרמופידיים • הרפליים • אינדוטיפליים • סיפונופידיים |    |
| בעלי זנב | בעלי זנב |    |
| סלמנדרות ענק | סלמנדרות ענקיות • הינוביים |    |
| סלמנדרות | סלמנדרות חפרפרת • אמפיומיים • דיכמפטודוניים • פלתודוניים • פרוטיאוסיים • סלמנדרות אולימפיות • סלמנדריים |    |
| סירנים | סירניים |    |
| חסרי זנב | חסרי זנב |    |
| ארכאובטרכיה | אסקפיים • בומביניים • עגולשוניים • ליופלמיים |    |
| מזובטרכיה | חפריתאים (מגופריים • חפריתיים • חפריתיים אמריקאים • שקעניתיים) •חסרי לשון (חסרי לשוניים • רינופריניים) |    |
| ניאובטרכיה | אילניתאים (סוגלוסיים • רינודרמטיים • מיובטרכיים • לפטודקטיליים • אלסודיים • בטרצ'יליים • קרפדות מקרינות • קליפוטוספליליים • אילניתיים • המיפרקטיים • אמפיגנטודונטים • הלאופריניים • דנדרובטיים • הילודיים • ארומובטיים • צנטרולניים • קרפדיים • ברכיספליים • אלופריניים • קראוגסטוריים • סטרבומנטליים • קיקלורמפידיים • אלאוטרודקטיים • לימנודינסטיים • אודונטופריניים • תלמטוביים) • מיקרוהילאים (ארטרולפתיים • מיקרוהיליים • ברוויסיפיטיים) • צפרדעים (המיסוטיים • היפרוליים • מנטליים • פטרופדיים • צפרדעיים • רקופוריים • פיקסיספלידיים • צרטובטרצ'ידיים • צפרדעי גוליית • דיקרוגלוסיים • צפרדעים מרקדות • ניקטיבטריכיים • אודונטובטרכיים • פרינוברצ'יים • פטיצ'דניים • רניקסיאלידיים) |    |
| --- | --- |
בקרת זהויות :  NLI: 987007294063005171  BnF: cb119308805 (data)  GND: 4036689-3  LCCN: sh85004598  NDL: 00569862  NKC: ph115532
נול

ערך זה עוסק במכשיר המשמש לאריגה. אם התכוונתם למשמעות אחרת, ראו .
הדגמת אריגה בנול ידני, מוזיאון האריגה, ליידן, הולנד - וידאו
אריגה בנול במושב פורת, תחילת שנות ה־50
נוּל הוא מכשיר לאריגה, שיכול להיות ידני או ממוכן. הוא משמש לאריגת בד, כשעליו מתוחים חוטי השתי כדי להקל את אריגת חוטי הערב.
יש מגוון של נולים, החל ממסגרות עץ קטנות, קרש עם מסמרים נולים שעומדים על השולחן או על רגליים כלשהן, נולים שעומדים על הרצפה. חלקם מופעלים בעזרת דוושות, ובעזרתם מרים את בתי הנירים, וחלקם מופעלים רק באמצעות הידיים. נולים ממוכנים מופעלים בכוח גלגלי מים או בחשמל. חוטי השתי מושחלים לתוך נירים, שתלויים על בתי הנירים. לנולים יכולים להיות החל משני בתי נירים ועד למעלה מ-30. ככל שיש יותר בתי נירים, כך ניתן לארוג דוגמאות יותר מורכבות.
אריגה

האריגה נעשית על ידי שילוב חוטי ערב, בחוטי השתי, חוטי היסוד באריגה. האורג מרווח את חוטי השתי, בהרכבים שונים, כדי לאפשר את השחלת חוטי הערב ביניהם. במכשיר ממוכן העלאת והורדת חוטי הערב נעשית באופן מכני. במכשיר ידני, העלאת והורדת חוטי השתי נעשית או על ידי פדלים שמופעלים ברגליים, או בידיים ממש. בנולים מכניים הבּוּכְיָר מחובר בעזרת כבלים לנול, בנולים ידניים הבוכיר [הסירה] שמכיל את חוט הערב, מושלך מצד לצד, בידי האורג. המוביל את חוטי הערב בין שורות השתי. קיימות עדויות לנולים פרימיטיביים שהיו בשימוש עוד בתקופה הנאוליתית.
דוגמאות האריגה השונותנוצרות על ידי סדר פתיחת חוטי השתי והעברת הערב ביניהם. האורג צריך לתכנן מראש את אורך ורוחב האריג, את צפיפות האריגה, וכן את הדוגמה הרצויה לו.
מגוון נולים

נול יכול להיות גם קרטון נוקשה מאד, קרש עם מסמרים או מסגרת נוקשה, לרוב מעץ, שעליה אפשר למתוח את חוטי השתי, ולתוכם אורגים את חוטי הערב. ישנם נולי מותניים שבהם האורגים קושרים את השתי למותניהם ובעזרת תנועות גופם מחזיקים את השתי מתוח. ישנם נולים שמעמידים על שולחן וישנם נולים גדולים יותר שעומדים על הרצפה. רוחבי הנולים קובעים את רוחבי הבד, אך יש אפשרות לארוג בדים כפולים, כלומר בשתי שכבות שמחוברות בצד אחד ולאחר הסרת האריג פותחים אותם לאריג כפול ברוחבו מרוחב הנול. אפשר גם לארוג צינור, שתי שכבות שנארגות בו זמנית כשהן מחוברות בשני הצדדים, מעבירים את הבוכיר פעם בשכבה העליונה ופעם בתחתונה.
ראו גם

כישור (טווייה)
קליעת נצרים
הנול של ז'אקאר
אמנות סיבים
לקריאה נוספת

לכסיקון מקראי, בעריכת מנחם סוליאלי ומשה ברכוז, הוצאת דביר, תל אביב, הדפסה שנייה, תשל"ו. כרך א', עמודים 76–78.
Edward F. Worst, Weaving with Foot-Power Looms, Dover Publications, New york, 1974, ISBN 0-486-23064-3
הערות שוליים

↑  הוועדה למונחי אריגה ואגון CIETA, באתר אקדם, ‏אלול תשס"ב אוגוסט 2002
↑  Grete Kroncke, תרגום: Christine Hauch, Looms with a Difference, Simple Weaving, 1973, New York: Van Nostrand Reinhold, 1969, עמ' 23-28, ISBN 0442299818. (באנגלית),
↑  Edward F. Worst, Loom Warping and Threading, Design and Construction of looms, Weaving with Foot-power looms, 1974, New York: Dover, 1924, עמ' 7-39, 239-247, ISBN 0-486-23064-3. (באנגלית)
↑  Rolf Momburg, Die Letzte Phase der Handweberei, Sppinner Weber Kleidermcher, 1998, Hullhorst, Germany: Kurt Meyer, 1998, עמ' 133-136, ISBN 3-920621-07-7. (בגרמנית)
↑  What are weaving draft patterns, The Weaving Loom (באנגלית)
↑  Kernocham Bowen, Figuring for a Warp, Four - Harness Weaving, 1978, New York: Watson_Guptill, 1978, עמ' 18-20, ISBN 978-0823018895. (באנגלית)
↑  David E. Clark (ע), Simple Looms, Weaving, Techniques & Projects, 1975, California USA: Lane books, 1975, Sunset, עמ' 10. (באנגלית)
↑  Sarita R. Rainey, Weaving on a Frame, Weaving Without a Loom, 1966, Worcester Massachusetts: Davis, 1966, עמ' 62-68, ISBN 978-0871927859. (באנגלית)
↑  G.H. Oelsner, תרגום: Samuel S. Dale, Tubular Fabrics, A Handbook of Weaves, New york: DOVER, 1915, עמ' 264-266, ISBN 0-486-23169-0. (באנגלית)
| --- | --- |
בקרת זהויות :  NLI: 987007536157905171  GND: 4064913-1  LCCN: sh85078318  NDL: 00572105 
ערך זה הוא קצרמרבנושא טקסטיל. אתם מוזמנים לתרום לוויקיפדיה ו.
ג'ון דימאג'יו

| --- | --- |

ג'ון דימאג'יו, 2019
 לידה:  4 בספטמבר 1968 (בן 56) צפון פליינפילד, ניו ג'רזי, ארצות הברית
 שם לידה:  John William DiMaggio 
 מדינה:  ארצות הברית ארצות הברית
 תקופת הפעילות:  מ-1986
 עיסוק:  דיבוב
 מקום לימודים:  אוניברסיטת ראטגרס  North Plainfield High School 
 פרופיל ב-IMDb
 
ג'ון ויליאם דימאג'יו (באנגלית: John William DiMaggio; נולד ב-4 בספטמבר 1968) הוא שחקן, קומיקאי ומדבב אמריקאי. מוכר בעיקר בזכות תפקידו כבנדר מ"פיוצ'רמה" וג'ייק הכלב מ"הרפתקאות פין וג'ייק".
טרם החל לדבב, ניסה את כוחו כסטנדאפיסט תחת שם הבמה "ג'וני האדום והבחור העגול" (Red Johnny and the Round guy).
פילמוגרפיה חלקית > דיבוב > סרטים

הנסיכה מונונוקי (1997) – דיבב את גונזה
ד"ר דוליטל 2 (2001) – דיבב את כלב / דג / עכבר
הפינגווינים של מדגסקר בהרפתקת חג מולד (2005) – דיבב את ריקו
קים פוסיבול: כה הדרמה (2005) - דיבב את ד"ר דראקן
צבי הנינג'ה (2007) – דיבב את קולונל סאטינו
כוורת בסרט (2007) – דיבב את שרת / בייליף
מדגסקר 2 (2008) – דיבב את ריקו
בולט (2008) – דיבב את סול
טינקרבל והאוצר האבוד (2009) – דיבב את שר הסתיו
פלונטר (2010) – דיבב את סטביגנטון
רובוטריקים 3: אפלת הירח (2011) – דיבב את לידפוט
מדגסקר 3: מקרקסים את אירופה (2012) – דיבב את ריקו
טינקרבל וסוד הכנפיים (2012) – דיבב את שר הסתיו
ראלף ההורס (2012) – דיבב את פאפא בירד
העולם על פי דינו (2012) – דיבב את הוראס / מאבטח
הממלכה הסודית (2013) – דיבב את פינקון ג'ין
רובוטריקים 4: עידן ההכחדה (2014) – דיבב את קרוסשארס
הפינגווינים ממדגסקר (2014) – דיבב את ריקו
באטמן: מתקפה על ארקהם (2014) – דיבב את נאנאווה/קינג שארק
הסיפור של באטמן (2014) – דיבב את לקס לות'ר / הג'וקר
זוטרופוליס (2016) – דיבב את ג'רי
באטמן: הבדיחה ההורגת (2016) – דיבב את פרנסיסקו
באטמן והארלי קווין (2017) – דיבב את סוואמפ / סמל הפלדה
רובוטריקים: האביר האחרון (2017) – דיבב את קרוסהיירס
סקובי דו ובאטמן: צמד האמיצים (2018) – דיבב את אקוומן / מר פריז
באטמן: גות'אם באור העששית (2018) – דיבב את צ'יף בולוק / ביל הגדול / דמויות שונות
ראלף שובר את האינטרנט (2018) – דיבב את ארתור
סרט לגו 2: החלק השני (2019) – דיבב את הווק
באטמן: האבדון שהגיע לגותהאם (אנ') (2023) - דיבב את ג'יימס גורדון
פילמוגרפיה חלקית > דיבוב > משחקי וידאו

לאורך השנים דימאג'יו דיבב במשחקי וידאו רבים, ביניהם: סופרמן חוזר, פיוצ'רמה, הארטסטון וסדרת משחקי GEARS OF WAR, סדרת משחקי Final Fantasy, ספיידרמן 2, ספיידרמן ללא גבולות, ספיידרמן 3 והאלו 3.
פילמוגרפיה חלקית > משחק

חוק וסדר (1996) – ברמן
המפצח (1997) – סימון
שודדי עמק הסיליקון (1999, סרט טלוויזיה) – סטיב באלמר
קוראים לי ארל (2006) – השוטר רוס
בונז (2008) – ג'ים דוד
התכנית של שרה סילברמן (2010) – טרנט
פגוש את הפוקרס הקטנים (2010) – אמט
משפחה מודרנית (2012) – קפטן אונייה
חדש החדשות (2013) – קצין משטרה
הליגה (2014) – ברמן
Mythic Quest ‏(2020) – דן וויליאמס
ראיון עם הערפד (2022) - פנוויק